"เมื่อศตวรรษแรกของ ราชวงศ์ทาร์แกเรี่ยนมาถึงจุดสิ้นสุด"
"สุขภาพของราชาเฒ่า เจเฮริส ก็ทรุดโทรมลง"
"ในสมัยนั้น ตระกูลทาร์แกเรี่ยน เรืองอำนาจถึงขีดสุด"
"มีมังกรโตเต็มวัยกว่า 10 ตัว ใต้อาณัติ"
"อำนาจใดบนโลก ก็มิอาจต้านทานได้"
"กษัตริย์เจเฮริสปกครอง อย่างสงบสุขและเจริญรุ่งเรือง"
"อยู่เกือบ 60 ปี"
"แต่โศกนาฏกรรมได้พรากชีวิต โอรสทั้งสองของพระองค์ไป"
"ทำให้การสืบบัลลังก์ เป็นเรื่องไม่แน่นอน"
"ในปีที่ 101 ราชาเฒ่าจึงเรียก มหาสภามาประชุมเลือกรัชทายาท"
"บรรดาลอร์ดนับพัน เดินทางมายังฮาร์เรนฮัล"
"มีการอ้างสิทธิ์ครองบัลลังก์ ถึง 14 ราย"
"แต่มีเพียงสองรายเท่านั้น ที่ได้รับพิจารณา"
"เจ้าหญิงเรนิส ทาร์แกเรี่ยน ทายาทองค์โตของกษัตริย์"
"และลูกผู้น้องของนาง เจ้าชายวิเซริส ทาร์แกเรี่ยน"
"ทายาทชายองค์โตของกษัตริย์"
เป็นที่รับรองโดยบรรดาลอร์ด ผู้ครองแคว้น...
และขุนนางบริพาร แห่งเจ็ดอาณาจักร...
ให้แต่งตั้ง เจ้าชายวิเซริส ทาร์แกเรี่ยน
เป็นเจ้าชายแห่งดราก้อนสโตน
"เรนิส ผู้เป็นสตรี จะไม่ได้สืบทอดบัลลังก์เหล็ก"
"คณะลอร์ดต่างเลือกวิเซริส"
"บิดาข้า"
"เจเฮริสเรียกประชุมมหาสภา"
"เพื่อป้องกันไม่ให้เกิดสงคราม แย่งชิงบัลลังก์"
"ด้วยพระองค์ทรงทราบดี ถึงความจริงไม่น่าอภิรมย์"
"สิ่งเดียวที่จะทำลาย ตระกูลแห่งมังกรได้"
"ก็คือตัวมันเอง"
"รัชสมัยที่เก้า ของกษัตริย์วิเซริสที่หนึ่ง"
"แห่งราชวงศ์ทาร์แกเรี่ยน"
"172 ปีก่อนการตายของ กษัตริย์คลั่ง แอริส"
"และการกำเนิดของธิดา เจ้าหญิงเดแนริส ทาร์แกเรี่ยน"
ขอต้อนรับกลับมา เจ้าหญิง ท่านคงบินอย่างราบรื่นดี
อย่าโล่งใจนักเลย ท่านเซอร์
ข้าย่อมโล่งใจอยู่แล้ว
ทุกครั้งที่เจ้าเกล็ดสีทอง พาท่านกลับมาอย่างไร้รอยขีดข่วน
หัวข้าจะได้ไม่โดนเสียบประจาน
ไซแร็กซ์โตเร็วมาก อีกหน่อยคงโตพอ ๆ กับคาแร็กซิส
นั่นก็เกือบจะนั่งได้สองคนทีเดียว
ข้าเป็นคนดูอย่างเดียวก็พอใจแล้ว ขอบใจนะ
เรนีร่า
เจ้าก็รู้ว่าแม่ไม่ชอบให้ออกบิน เวลาที่แม่อยู่ในสภาพนี้
ไม่ว่าจะสภาพไหน ท่านก็ไม่ชอบให้ข้าออกบินอยู่แล้ว
- ฝ่าบาท - สวัสดี อลิเซนต์
- ท่านได้นอนหรือเปล่า - นอนแล้ว
นานแค่ไหน
แม่ไม่ได้อยากได้แม่เพิ่ม เรนีร่า
แต่ท่านกลับมีข้ารับใช้ รายล้อมรุมดูแลทารก
ต้องมีคนดูแลท่านด้วยสิ
อีกไม่นานเจ้าก็จะได้ นอนบนเตียงนี่เช่นกัน เรนีร่า
ความยากลำบากนี้ คือการรับใช้อาณาจักรของเรา
ข้าขอรับใช้ด้วยการเป็นอัศวิน ออกศึกอย่างเกรียงไกรจะดีกว่า
เจ้ากับแม่มีครรภ์เป็นของหลวง
เตียงทำคลอดนี่แหละ สนามรบของเรา
เราต้องเรียนรู้ ที่จะเผชิญหน้ากับมันอย่างทระนง
ทีนี้ไปอาบน้ำได้แล้ว
เจ้ามีแต่กลิ่นสาปมังกร
ข้าจึงตอบไปว่า "อืม ข้าเชื่อว่า เจ้าคงมาผิดทางแล้วล่ะ"
ฝ่าบาท
พันธมิตรที่แข็งแกร่งในหมู่นครเสรี เติบโตเป็นกลุ่มที่เรียกว่าไตรประมุข
พวกเขารวมตัวกันที่บลัดสโตน
ไปกำจัดพวกโจรสลัดที่ชุกชุม จากหมู่เกาะสเต็ปสโตน
ฟังดูเป็นข่าวดียังไงชอบกล ลอร์ดคอร์ลิส
ชายชื่อครากัส เดรฮาร์
ขนานนามตนเองว่า นายพลเรือธงแห่งไตรประมุข
พวกนั้นเรียกขานเขาว่า คนเลี้ยงปู...
จากวิธีลงโทษศัตรู แสนบรรเจิดของเขา
แล้วจะให้เราร่ำไห้ กับโจรสลัดที่ตายไปหรือยังไง
- มิได้ ฝ่าบาท... - เรนีร่า เจ้ามาสาย
คนรินไวน์กษัตริย์ไม่ควรสาย ทำเอาทุกคนกระหายกันหมด
ข้าไปเยี่ยมท่านแม่มา
ขี่มังกรไปน่ะหรือ
ฝ่าบาท ตามคำขอของเจ้าชายเดม่อน
ราชสำนักทุ่มกำลังทรัพย์มหาศาล
ไปกับการฝึกและติดอาวุธใหม่ ให้กับหน่วยพิทักษ์เมืองของเขา
พระองค์น่าจะชักนำให้น้องชาย พระองค์เข้ารับตำแหน่งในสภาดู
จะได้ประเมินความคืบหน้า ในฐานะผู้บัญชาการหน่วยได้
เจ้าคิดว่างานปัจจุบัน ทำให้เดม่อนไขว้เขว
จนไม่มีแรงกายแรงใจ จะทำเรื่องอื่นงั้นหรือ
คนย่อมหวังเช่นนั้นอยู่แล้ว ในเมื่อลงทุนไปมากโข
งั้นให้ถือว่าทองของเจ้าถูกใช้ อย่างคุ้มค่าก็แล้วกัน ลอร์ดบีส์บูรี่
ข้าว่าไม่ควรปล่อยให้พวกไตรประมุข
ใช้อำนาจตามใจชอบ ในเขตหมู่เกาะสเต็ปสโตน ฝ่าบาท
หากเสียเส้นทางเดินเรือไป ท่าเรือของเราล่มจมแน่
ราชสำนักทราบจากรายงาน ของท่านแล้ว ลอร์ดคอร์ลิส
และกำลังรับไว้พิจารณา
เรามาหารือเรื่องการประลอง ของรัชทายาทดีไหม ฝ่าบาท
ข้ายินดีเป็นอย่างยิ่ง
เหล่าเมสเตอร์จะทำนายวันตั้งชื่อ แม่นยำหรือไม่ เมลโลส
ต้องเข้าใจก่อนว่าเรื่องพวกนี้
เป็นเพียงการคาดคะเนเท่านั้น ฝ่าบาท
เราทุกคนต่างศึกษา ผังดิถีดวงจันทร์อย่างละเอียด
เชื่อว่าการทำนายของเรา แม่นยำที่สุดเท่าที่จะเป็นไปได้
งานประลองครั้งนี้ลงทุนไปไม่ใช่น้อย
บางทีเราน่าจะชะลอไว้ จนกว่าทารกจะคลอด
ขุนนางและอัศวินส่วนใหญ่ กำลังเดินทางมาที่คิงส์แลนดิ้ง
- ถ้าจะให้กลับตอนนี้คง... - การประลองจะใช้เวลาทั้งสัปดาห์
กว่าศึกจะยุติ ลูกชายข้าก็คลอดพอดี
ทั้งอาณาจักรจะได้เฉลิมฉลองกัน
เราไม่มีทางทำนาย เพศของทารกได้เลย
แน่ล่ะ
ไม่มีเมสเตอร์คนใดออกความเห็นได้ โดยปราศจากข้อแม้ จริงไหม
ในครรภ์ราชินีคือเด็กชาย
ข้ามั่นใจ
แล้วทายาทของข้าจะยุติข้อถกเถียง น่ารำคาญด้วยตัวเขาเอง
เขาผ่านเข้าประตูเร้ดคีป มาตอนย่ำรุ่ง
ท่านพ่อข้ารู้ไหมว่าเขามา
- ไม่ - ดี
ทวยเทพโปรดเมตตา
ไม่เป็นไร ท่านเซอร์
ท่านอาคิดจะทำอะไรของท่านน่ะ
แค่นั่งเฉย ๆ
สักวันบัลลังก์ก็จะเป็นที่ของข้า
ถ้าท่านไม่ถูกประหาร ด้วยข้อหากบฏเสียก่อน
ท่านไม่ได้เข้าสภามานานมาก
ใช่
งานสภาน่าเบื่อจะตาย
แล้วท่านกลับมาทำไม
ได้ยินว่าพ่อของเจ้าจะจัดประลอง เพื่อเป็นเกียรติแก่ข้า
เพื่อฉลองให้รัชทายาทต่างหาก
ก็อย่างที่บอกไป
รัชทายาทคนใหม่
จนกว่าแม่เจ้าจะให้กำเนิดบุตรชาย
ทุกคนก็ต้องทนอยู่กับข้าไปก่อน
งั้นข้าก็ขอให้ได้น้องชายแล้วกัน
ข้ามีของมาฝากเจ้า
รู้ไหมว่านี่อะไร
เหล็กกล้าวาลีเรีย
เหมือนดาร์กซิสเตอร์
หันหลังสิ
ทีนี้...
ข้าและเจ้าต่างก็ครอง ชิ้นส่วนเล็ก ๆ ของบรรพบุรุษทั้งคู่
งามมาก
- ได้อ่านหรือยัง - ต้องอ่านอยู่แล้ว
เมื่อเจ้าหญิงไนมีเรียมาถึงดอร์น นางเลือกใครเป็นสามี
- ผู้ชายคนหนึ่ง - เขาชื่ออะไร
ลอร์ดอะไรสักอย่าง
หากตอบว่า "ลอร์ดอะไรสักอย่าง" เซปต้ามาร์โลว์คงโกรธน่าดู
นางตลกดีออกเวลาโกรธ
เจ้าเป็นแบบนี้ทุกทีเวลากังวลใจ
แบบไหน
ชวนหงุดหงิด
เจ้ากลัวว่าพ่อของเจ้า จะให้ความสำคัญกับลูกชายมากกว่า
ข้าเพียงแต่เป็นห่วงท่านแม่
ข้าหวังจริง ๆ ว่า ท่านพ่อจะได้ลูกชาย
ตั้งแต่จำความได้ ท่านพ่อต้องการเพียงแค่นั้น
เจ้าอยากให้พระองค์ได้ลูกชายหรือ
ข้าอยากขี่มังกรบินไปกับเจ้า
เที่ยวชมสิ่งมหัศจรรย์เหนือทะเลแคบ กินแต่เค้กเป็นอาหาร
- ข้าจริงจังอยู่นะ - ข้าก็ไม่ได้ล้อเล่นเรื่องเค้ก
เจ้าไม่ห่วง ตำแหน่งตัวเองเลยหรือไง
ข้าพอใจกับตำแหน่งนี้ มันสบายดีออก
- เจ้าจะไปไหน - กลับบ้าน นี่ก็เริ่มเย็นแล้ว
เจ้าหญิงไนมีเรียพาชาวรอยนาร์
ขึ้นเรือนับ 10,000 ลำ ข้ามทะเลแคบ
เพื่อหลบหนีการไล่ล่า ของชาววาลีเรีย
นางเลือกสมรส กับลอร์ดมอร์ส มาร์เทลแห่งดอร์น
แล้วเผาทำลายกองเรือของตนทิ้ง นอกซันสเปียร์
เพื่อให้ไพร่พลเห็นว่า พวกเขาไม่ต้องหนีอีกต่อไป
- ทำอะไรน่ะ - เจ้าจะได้จำได้
- ถ้าเซปต้ามาเห็นหนังสือเข้า... - ช่างหัวเซปต้าสิ
เรนีร่า
มันหายหรือยัง
มันลามเล็กน้อย ฝ่าบาท
บอกได้หรือยังว่าเป็นอะไร
เราส่งสาส์นไปสอบถาม ที่ซิตาเดลแล้ว
พวกเขากำลังค้นตำรา หาอาการใกล้เคียงอยู่
ก็แค่แผลเล็ก ๆ จากการนั่งบัลลังก์ เท่านั้นเอง ไม่มีอะไรหรอก
องค์ราชาอยู่ในภาวะตึงเครียด ในช่วงเตรียมคลอด
ของเหลวในจิตใจแปรปรวน ย่อมส่งผลกระทบต่อร่างกาย
จะเป็นอะไรก็เถอะ ขอให้เก็บเรื่องนี้เป็นความลับ
เราน่าจะดูดพิษใหม่อีกรอบ
แผลไม่ยอมหายสักที แกรนด์เมสเตอร์
ข้าเสนอให้ใช้ไฟจี้รักษา
การจี้เป็นวิธีรักษาที่เข้าท่านะ ฝ่าบาท
- แต่จะเจ็บมาก... - ก็ได้
ก็ได้
เจ้าใช้เวลาในอ่าง นานกว่าข้านั่งบัลลังก์เสียอีก
ทุกวันนี้มันเป็นที่เดียว ที่ข้าพอจะสบายตัวอยู่บ้าง
แทบไม่อุ่นเลย
อุ่นได้เท่าที่เหล่าเมสเตอร์ จะอนุญาตนั่นแหละ
พวกนั้นไม่รู้หรือว่า มังกรชอบความร้อน
ท้องนี้ลำบากเหลือเกิน
ข้าจะไม่แปลกใจเลย ถ้าคลอดออกมาเป็นมังกรจริง ๆ
เขาจะเป็นที่รักและหวงแหนยิ่ง
เรนีร่าประกาศแล้วว่า นางจะได้น้องสาว
จริงหรือ
ถึงกับตั้งชื่อแล้วด้วย
ข้าจะถามดีไหมนะ
วิเซเนีย
นางเลือกไข่มังกร ที่ทำให้นางนึกถึงเวการ์มาใส่เปล
ทวยเทพโปรดเมตตา
ตระกูลนี้มีวิเซเนียแล้ว
ท่านได้ข่าวจาก น้องชายสุดที่รักบ้างหรือยัง
ตั้งแต่ให้เป็นผู้บัญชาการ หน่วยพิทักษ์เมืองก็ไม่ได้ข่าวเลย
ข้าเชื่อว่างานประลอง จะทำให้เขาโผล่หน้ามา
เขาอยู่ห่างจากเรื่องพวกนี้ ไม่ได้หรอก
งานประลอง
เพื่อฉลองบุตรชายคนแรก ที่ยังไม่มาเกิดน่ะหรือ
ท่านก็รู้ดี
ไม่มีอะไรทำให้เจ้าจ้อนงอก ออกมาได้หรอกถ้าเด็กไม่มีแต่แรก
เด็กคนนี้เป็นผู้ชาย เอมม่า
- แน่ล่ะ - ข้ามั่นใจ
ข้าไม่เคยมั่นใจอะไรเท่านี้มาก่อน
ฝันนั่น...
กระจ่างชัดกว่าความทรงจำ
ลูกชายของเราสวมมงกุฎเหล็ก ของเอก้อนมาเกิด
ข้าได้ยินเสียงม้าควบดังสนั่น
โล่แตกเป็นเสี่ยง ดาบกวัดแกว่งก้อง
แล้วข้าก็อุ้มลูกชาย วางบนบัลลังก์เหล็ก...
พร้อมกันนั้นระฆังแกรนด์เซปต์ก็ดังขึ้น
มังกรพร้อมใจคำรามเป็นหนึ่งเดียว
สวมมงกุฎมาเกิด
ทวยเทพเห็นใจข้าที คลอดธรรมดาก็สาหัสแล้ว
นี่จะเป็นครั้งสุดท้ายแล้วใช่ไหม วิเซริส
ข้าเสียลูกในอู่ไปคนหนึ่ง
ตายตอนคลอดอีกสอง ทั้งยังแท้งก่อนครบกำหนดไปสองหน
ห้าครั้งเชียวนะ ในช่วงสิบปีมานี้
ข้ารู้ว่าการมีทายาทให้ท่านเป็นหน้าที่
และข้าก็เสียใจ หากทำให้ท่าน ผิดหวัง เสียใจเหลือเกิน
ไม่หรอก
แต่ข้าอาลัยลูกทุกคน ที่จากไปเท่าที่จะทำได้
ผู้บัญชาการมาแล้ว
ตอนข้าเข้ามาคุมหน่วยพิทักษ์ พวกเจ้าไม่ต่างกับหมาพันธุ์ทาง
อดอยาก ไร้วินัย
บัดนี้พวกเจ้าคือฝูงหมาล่าเนื้อ
อิ่มหนำ พร้อมที่จะออกล่า
นครของพี่ข้า ตกอยู่ในความเสื่อมทราม
อาชญากรรมทุกประเภท กลับรุ่งเรืองเฟื่องฟู
ไม่อีกต่อไป
คืนนี้เป็นต้นไป คิงส์แลนดิ้งจะต้องหวั่นเกรงสีทอง
ลุกขึ้น
อย่า... ไม่นะ ไม่ ๆ
โจรข่มขืน
ไม่...
หัวขโมย
อย่า
ฆาตกร
มันคือการกวาดล้างอาชญากรรม ให้สิ้นซากอย่างไม่เคยมีมาก่อน
น้องชายพระองค์อวดแสนยานุภาพ
ต่อหน้าฝูงชน สำเร็จโทษเอาเองเสร็จสรรพ
ข้าได้ยินมาว่า พวกเขาต้องใช้รถลากม้าคู่...
ขนชิ้นส่วนอวัยวะ ที่ถูกตัดหลังลงมือเสร็จ
ทวยเทพโปรดเมตตา
เจ้าชายไม่สมควรกระทำการ อย่างไม่เกรงกลัวความผิดแบบนี้
- ท่านพี่ - เดม่อน
ต่อสิ ท่านพูดถึงเรื่อง ที่ข้าไม่เกรงกลัวความผิดอยู่
ท่านจะต้องอธิบายมาว่า ท่านทำอะไรกับหน่วยพิทักษ์เมือง
คืนก่อนหน่วยผ้าคลุมทอง
สร้างความตราตรึงได้มากทีเดียว จริงไหม
งั้นหรือ
หน่วยพิทักษ์เมืองไม่ใช่ดาบ ให้ท่านกวัดแกว่งตามใจชอบ
พวกเขาอยู่ในสังกัดของราชสำนัก
หน่วยพิทักษ์บังคับใช้กฎราชสำนัก หรือท่านไม่เห็นด้วย ลอร์ดสตรอง
- เจ้าชาย ข้าไม่คิดว่า... - การแสดงความโหดร้ายทารุณ
ต่อหน้าฝูงชนหาได้สอดคล้อง กับกฎหมายของเราไม่
บัดนี้ชนชั้นสูงจากทั่วทุกสารทิศ
กำลังมายังคิงส์แลนดิ้ง เพื่อร่วมงานประลองของพี่ข้า
ท่านอยากให้เขาเหล่านั้น ถูกปล้น ฆ่า ข่มขืนหรือ
ท่านอาจไม่รู้หากไม่ย่างกราย ออกจากเร้ดคีปอันสงบสุขปลอดภัย
แต่คิงส์แลนดิ้งส่วนใหญ่ที่ชาวบ้าน พบเจอล้วนไร้ขื่อแปและน่าหวั่นเกรง
นครของเราควรเป็นที่ที่ปลอดภัย สำหรับทุกคน
ข้าเห็นด้วย
แค่หวังว่าเจ้าจะไม่ฟาดฟันไพร่พล ครึ่งค่อนเมืองก่อนบรรลุเป้าหมาย
ก็คอยดูกันต่อไป
เราตั้งเจ้าชายเดม่อน เป็นผู้บัญชาการ
เพื่อส่งเสริมความสงบเรียบร้อย
ก็สมควรแล้วที่อาชญากร จะหวั่นเกรงหน่วยพิทักษ์เมือง
ขอบใจที่สนับสนุน ลอร์ดคอร์ลิส
หากแต่เจ้าชายจะอุทิศเวลา ให้กับชายา
เหมือนที่ทุ่มเทให้กับงานบ้าง ฝ่าบาท
นี่ก็นานแล้วที่ท่านไม่ไปเยือน แดนหุบเขาหรือรูนสโตน
ข้าว่านังสารเลวตราทองแดงของข้า น่าจะดีใจมากกว่าที่ข้าไม่อยู่
ท่านหญิงรีอาเป็นภรรยาของท่าน
สตรีเพียบพร้อมสูงศักดิ์ แห่งแดนหุบเขา
ในแดนหุบเขา พวกผู้ชายเลือกเอาแกะแทนผู้หญิง
ข้ารับรองได้ แกะที่นั่นงามกว่าเยอะ
ให้ตายเถอะ
ท่านสาบานต่อสัตตเทพ ว่าจะยกย่องภรรยาของท่าน
งั้นข้าก็ยินดียก ท่านหญิงรีอาให้ ลอร์ดไฮทาวเวอร์
หากท่านอยากได้สาว ไปร่วมเตียงเคียงหมอน
ท่านหญิงเมียท่านเพิ่งเสียไปไม่นานนี่
หรือไม่ใช่
อ็อตโต้
ท่านคงยังไม่พร้อมเริ่มต้นใหม่
ท่านก็รู้ว่าน้องข้าชอบยั่วโมโหท่าน
ต้องดิ้นให้เขาได้ใจด้วยเหรอ
ขออภัย ฝ่าบาท
สภาแห่งนี้ลงทุนไปมหาศาล
เพื่อพัฒนาหน่วยพิทักษ์เมือง ให้ได้ตามมาตรฐานของเจ้า
บังคับใช้กฎหมายข้า แต่รู้ไว้ด้วย
หากมีเหตุการณ์แบบเมื่อคืนอีก เจ้าจะถูกไต่สวน
เข้าใจแล้ว ฝ่าบาท
คิงส์แลนดิ้งเสื่อมลง ตั้งแต่ท่านย่าจากไป
สุดท้ายแล้ว
การปรับปรุงหน่วยพิทักษ์เมือง อาจเป็นเรื่องดีก็ได้
มีอะไรรบกวนจิตใจหรือ เจ้าชาย
ข้าเรียกมาให้อีกได้นะ
สาวแรกแย้มสักคน
หลายคนเลยก็ได้
แม้แต่สาวผมเงินข้าก็หาให้ได้
ท่านเป็นถึงเดม่อน ทาร์แกเรี่ยน
ผู้ขี่คาแร็กซิส ผู้ถือดาบดาร์กซิสเตอร์
ราชาให้ใครมาแทนท่านไม่ได้หรอก
ยินดีต้อนรับ
ข้ารู้ว่าท่านทั้งหลายเดินทางมาไกล เพื่อร่วมงานประลองนี้
แต่ข้ารับรองว่าท่านจะไม่ผิดหวัง
เมื่อมองดูยอดอัศวินผู้กล้า บนสนามประลอง
ข้าก็เห็นผู้ยากจะหาใครเทียบ ในประวัติศาสตร์ของเรา
และวันดีวันนี้
ก็เป็นวารดิถียิ่งขึ้น ด้วยข่าวดีที่ข้าจะประกาศ
ราชินีเอมม่าเริ่มเจ็บท้องคลอดแล้ว
ขอสัตตเทพจงอำนวยโชค แด่นักสู้ทุกคน
อัศวินปริศนาหรือ
เปล่า โคลจากสตอร์มแลนด์น่ะ
- ไม่เคยได้ยินชื่อตระกูลโคลเลย - เจ้าหญิงเรนิส ทาร์แกเรี่ยน
ข้าอยากจะขอคำอำนวยพร จากราชินีผู้ไม่เคยเป็น
ขอให้ท่านโชคดี ญาติข้า
หากคิดว่าต้องอาศัยโชค ข้าก็จะยินดีรับไว้
พระองค์สั่งตัดลิ้นบาราเธียนได้เลย
ลิ้นใครก็เปลี่ยนการสืบบัลลังก์ ไม่ได้หรอก ปล่อยให้พล่ามไป
ลูกสาวลอร์ดสโต๊กเวิร์ธ หมั้นหมายอยู่กับอัศวินฝึกหัดทาร์ลี
- ลูกลอร์ดแมสซีย์น่ะหรือ - พวกเขาจะแต่งงานกัน
ทันทีที่เขาได้เป็นอัศวินเต็มตัว
ขอให้รีบเป็นละกัน
ข้าได้ยินมาว่าท่านหญิงเอลินอร์ ซ่อนท้องโต ๆ ไว้ใต้ชุดของนาง
ไป ไปเลย เร็ว
ท่านรู้อะไรเกี่ยวกับเซอร์คริสตัน ผู้นี้บ้าง เซอร์ฮาร์โรลด์
ได้ยินว่าเซอร์คริสตันเป็นสามัญชน ลูกพ่อบ้านลอร์ดดอนแดร์เรียน
แต่นอกเหนือจากนั้น
กับการที่เขาเพิ่งทำหนุ่มบาธาเรียน ตกม้าถึงสองคน
ข้าเองก็ไม่รู้นักหรอก
เจ้าชายเดม่อน แห่งตระกูลทาร์แกเรี่ยน
บัดนี้เจ้าชายแห่งเมืองหลวง จะเลือกคู่ต่อสู้คนแรกของเขา
สำหรับการประลองแรก
เจ้าชายเดม่อน ทาร์แกเรี่ยนเลือก
เซอร์กเวย์น ไฮทาวเวอร์ แห่งโอลด์ทาวน์
บุตรชายคนโตของหัตถ์แห่งพระราชา
ลงห้าดราก้อนข้างเดม่อน
บ้าเอ๊ย
- เยี่ยมมาก ท่านอา - ขอบใจ เจ้าหญิง
ข้ามั่นใจทีเดียวว่าเอาชนะได้หมด ท่านหญิงอลิเซนต์
คำอำนวยพรจากเจ้า จะยิ่งการันตีชัยชนะได้
ขอให้โชคดี เจ้าชาย
เบ่งอีก เร็วเข้า เบ่งอีก
เกิดอะไรขึ้น
ทารกไม่กลับหัว ฝ่าบาท ทำยังไงก็กลับหัวไม่ได้สักที
เบ่งอีก
- เบ่ง - ช่วยอะไรสักอย่างเถอะ
เราให้น้ำนมดอกป๊อปปี้เท่าที่จะให้ได้ โดยไม่เป็นอันตรายต่อเด็ก
องค์ราชินีเป็นหญิงแกร่ง นางพยายามอย่างสุดกำลังแล้ว
แต่นั่นอาจไม่พอ
- ไม่ - เอมม่า
- เอมม่า ข้าอยู่นี่ ข้ามาแล้ว - ช่วยด้วย
- ได้โปรด ข้าไม่ไหวแล้ว - ข้าอยู่นี่ ไม่เป็นไรนะ ไม่เป็นไร
ทางนี้ เจ้าจะต้องไม่เป็นไร เจ้าจะต้องไม่เป็นไร
จับมือข้า
- ฆ่ามัน - แล้ววันนี้ก็เริ่มเลวร้ายลง
ข้าสงสัยนัก นี่น่ะหรือการฉลอง การถือกำเนิดของว่าที่กษัตริย์
มีแต่ความโหดร้ายทารุณ
ผ่านมา 70 ปี หลังสิ้นยุคกษัตริย์เมกอร์
อัศวินเหล่านี้ยังอ่อนหัดนัก ไม่เคยรบจริงสักคน
บรรดาลอร์ดส่งพวกเขา ลงสนามประลอง
พร้อมอาวุธเต็มมือ และร่างกายกลัดมัน
แล้วยังจะหวังให้พวกเขา ต่อสู้อย่างเกียรติมีคุณธรรมอีก
อัศจรรย์แค่ไหนแล้วที่สงครามไม่ปะทุ ตั้งแต่หลั่งเลือดหยดแรก
ไม่มีทางอื่นแล้ว
เราต้องผ่าท้องเอาเด็กออกมา
- เจ้าไปจัดการ... - เมลโลส
ฝ่าบาท
เชิญทางนี้...
ในกรณีคลอดบุตรยาก บางครั้งคนเป็นพ่อก็จำเป็น...
ต้องตัดสินใจเรื่องที่ยากยิ่ง
ก็ว่ามาสิ
จะยอมสละคนหนึ่ง
หรือจะเสียทั้งคู่
เรายังพอมีโอกาสช่วยทารกไว้ได้
มันมีวิธีที่สอนกันในซิตาเดล
ซึ่งจะต้องผ่ามดลูกโดยตรง เพื่อนำทารกออกมา
- แต่ผลของการเสียเลือด... - ช่างนรกทั้งเจ็ดสิ เมลโลส
เจ้าจะช่วยเด็กได้ใช่ไหม
เราต้องลงมือตอนนี้
ไม่งั้นคงแล้วแต่ทวยเทพ
บัดนี้เซอร์คริสตัน โคลจะแทงทวน กับเซอร์เดม่อน ทาร์แกเรี่ยน
เจ้าชายแห่งเมืองหลวง
ทวน
- วิเซริส - ไง
พวกเขาจะนำเด็กออกมาแล้ว
ข้ารักเจ้า
อะไร...
จะทำอะไร
ไม่เป็นไรนะ
อะไร... นี่มันอะไร
- ไม่นะ วิเซริส - ไม่เป็นไร
- พวกเขาจะทำอะไร - พวกเขาจะนำเด็กออกมา
- ทำยังไง... - ไม่เป็นไรนะ
- วิเซริส ได้โปรด ข้ากลัว ไม่... - ไม่เป็นไร
- ไม่ต้องกลัว - จะทำอะไร
- พวกเขาจะเอาเด็กออกมา - ไม่นะ...
- ไม่เป็นไร - ได้โปรด
พวกเขาต้องเอาเด็กออก
ไม่นะ ไม่ ๆ
ข้าจะลงมีดผ่าเปิดรอยแรก ระหว่างชั้น...
- ไม่ วิเซริส ไม่ - ช่วยจับนางไว้ด้วย
- อย่านะ อย่า - ไม่ต้องกลัว
ถ่างรอยผ่าไว้ก่อน ถ่างรอยผ่าไว้
ดาบ
เจ้าชายเดม่อน ทาร์แกเรี่ยน ต้องการประลองต่อด้วยการประดาบ
ยอมแล้ว
ทวยเทพ เขาเป็นชาวดอร์นนี่
ข้าปรารถนา จะขอคำอำนวยพรจากเจ้าหญิง
ขอให้ท่านโชคดี เซอร์คริสตัน
เจ้าหญิง
ขอยินดีด้วย ฝ่าบาท
พระองค์ได้โอรส
- ผู้ชายหรือ - รัชทายาทคนใหม่ ฝ่าบาท
พระองค์กับราชินีเตรียมชื่อไว้หรือยัง
เบลอน
ทุกคนรอเจ้าอยู่
ข้าสงสัยว่าไม่กี่ชั่วยามที่น้องมีชีวิตอยู่
พ่อข้าได้พบความสุขแล้วหรือไม่
ตอนนี้พ่อของเจ้าต้องการเจ้า
มากยิ่งกว่าครั้งไหน
ข้าไม่มีทางเป็นลูกชายได้หรอก
เรนีร่าอยู่ไหน
ฝ่าบาท นี่เป็นเรื่องสุดท้ายที่ทุกคน อยากจะหารือในเวลาเศร้าสลด
- แต่ข้าพิจารณาว่าเป็นเรื่องด่วน - เรื่องอะไร
เรื่องผู้สืบบัลลังก์ของพระองค์
เหตุสลดที่เกิดขึ้น ทำให้พระองค์ไร้รัชทายาท
องค์ราชามีทายาทอยู่แล้ว หัตถ์ราชา
ถึงตอนนี้จะเป็นช่วงเวลา ที่ยากลำบากก็ตาม ฝ่าบาท
ข้ามองว่าเป็นเรื่องสำคัญ ที่ต้องแต่งตั้งผู้สืบบัลลังก์
ให้แน่ชัดเพื่อความมั่นคง ของอาณาจักร
ผู้สืบบัลลังก์ถูกกำหนดไว้แล้ว ตามขนบและกฎเกณฑ์
จะเอ่ยชื่อออกมาเลยไหม
เดม่อน ทาร์แกเรี่ยน
หากเดม่อน ยังเป็นรัชทายาทโดยไร้ข้อโต้แย้ง
ต่อไปอาจสร้างความสั่นคลอน ต่ออาณาจักรได้
อาณาจักรหรือสภานี้กันแน่
ไม่มีใครในที่นี้บอกได้ว่า เดม่อนจะทำอะไรหากได้เป็นกษัตริย์
แต่ไม่มีใครกังขา ความทะเยอทะยานของเขา
ดูอย่างหน่วยผ้าคลุมทองของเขาสิ
หน่วยพิทักษ์เมืองภักดีต่อเขามาก มีกองกำลังร่วม 2,000 นาย
เจ้ามอบกองกำลังให้เขาเอง อ็อตโต้
ข้าตั้งเดม่อนเป็นเจ้ากรมนิติ แต่เจ้าว่าเขาเป็นทรราช
พอเป็นเจ้ากรมคลังก็ว่าเขาฟุ่มเฟือย จะทำอาณาจักรล่มจม
การย้ายเดม่อนไปคุมหน่วย พิทักษ์เมืองเป็นทางออกของเจ้าเอง
ไม่ใช่ทางที่ฉลาดนัก ฝ่าบาท
ความจริงก็คือ เดม่อนควรอยู่ให้ห่างจากสภาไว้
เดม่อนเป็นน้องชายข้า สายเลือดข้า
เขาจะต้องมีตำแหน่งในสภาของข้า
ให้เขามีตำแหน่งในสภาต่อไปก็ได้ ฝ่าบาท
แต่หากทวยเทพบันดาล วิบากกรรมให้เกิดแก่พระองค์อีก
- จะด้วยเจตนาหรือเหตุบังเอิญ... - เจตนางั้นหรือ
เจ้าจะสื่ออะไร
จะสื่อว่าน้องจะสังหารข้า ชิงบัลลังก์ข้า
อย่างนั้นใช่ไหม
ขอล่ะ
จริงอยู่ เดม่อนมักใหญ่ใฝ่สูง แต่ไม่ใช่กับบัลลังก์
เขาไม่อดทนมากพอ
ไม่มีมนุษย์คนใดที่ทวยเทพสร้างมา
จะไม่มีความอดทน กับอำนาจเด็ดขาดหรอก ฝ่าบาท
ในสภาพการณ์เช่นนี้
ก็ไม่ผิดวิสัยนักหากกษัตริย์ จะแต่งตั้งผู้สืบบัลลังก์ขึ้นมา
มีใครอ้างสิทธิ์ได้บ้าง
บุตรหัวปีขององค์ราชา
เรนีร่า ผู้หญิงน่ะหรือ
ไม่เคยมีราชินี ครองบัลลังก์เหล็กมาก่อน
มันแค่ธรรมเนียมปฏิบัติเท่านั้น ลอร์ดสตรอง
ถ้าสภาห่วงเรื่องความมั่นคง และความสงบเรียบร้อยนัก
ก็ไม่ควรทำลายขนบที่ทำมาเป็นร้อยปี ด้วยการตั้งสตรีเป็นทายาท
เดม่อนจะเป็นเมกอร์คนที่สอง หรือร้ายยิ่งกว่า
เขาวู่วามและโหดเหี้ยม
สภาแห่งนี้มีหน้าที่ปกป้องกษัตริย์ และอาณาจักรจากเขา
อภัยข้าด้วย ฝ่าบาท แต่นั่นเป็นความจริงตามที่ข้าเห็น
ข้ารู้ว่าคนอื่น ๆ ในที่นี้ก็เห็นด้วยเช่นกัน
ข้าจะไม่ยอมถูกบีบให้เลือก ระหว่างน้องชายกับลูกสาว
ไม่ต้องทำเช่นนั้นหรอก ฝ่าบาท ยังมีคนอื่น ๆ ที่อาจอ้างสิทธิ์
อย่างภรรยาท่านน่ะหรือ ลอร์ดคอร์ลิส ราชินีผู้ไม่เคยเป็น
เรนิสเป็นบุตรคนเดียว ของโอรสคนโตของเจเฮริส
นางมีสิทธิ์เหนือกว่าในมหาสภา
- และนางก็มีทายาทชายแล้วด้วย - เมื่อชั่วครู่นี้เอง
ท่านยังสนับสนุนเดม่อนอยู่เลย
หากตกลงเรื่องผู้สืบทอดไม่ได้ เราจะ...
ลูกชายกับเมียข้าตายไปแล้ว
ข้าจะไม่ยอมนิ่งดูดายให้ฝูงกา รุมทิ้งซากศพพวกเขาเป็นอันขาด
ส่งกาสื่อสารไปโอลด์ทาวน์ทันที
ท่านหญิง
ลูกรัก
เรนีร่าเป็นไงบ้าง
นางเสียแม่ไป
ราชินีเป็นที่รักของทุกคน
วันนี้พ่ออดนึกถึงแม่ของเจ้าไม่ได้
- ฝ่าบาทเป็นยังไงบ้าง - แย่เอาการ
พ่อถึงให้คนไปตามลูก
พ่อว่าลูกควรไปเข้าเฝ้า จะได้ปลอบใจพระองค์ด้วย
ในห้องบรรทมน่ะหรือ
ข้าไม่รู้ว่าควรพูดอะไร
หยุดซะ
มีคนไปเยี่ยมพระองค์ก็ดีใจแล้ว
ลองเอาชุดของแม่เจ้าไปใส่สิ
ท่านหญิงอลิเซนต์ ไฮทาวเวอร์ ฝ่าบาท
มีอะไร อลิเซนต์
ข้าคิดว่าควรมาเฝ้าฝ่าบาทสักหน่อย
ข้าเอาหนังสือมาด้วย
เจ้ามีน้ำใจมาก ขอบใจ
เป็นเล่มโปรดของข้าเลย
ข้ารู้ว่าพระองค์โปรดปราน ประวัติศาสตร์แค่ไหน
ใช่ ถูกแล้ว
ตอนแม่ข้าตาย
ใคร ๆ ก็เอาแต่ พูดจาเป็นปริศนากับข้า
ข้าแค่อยากได้ยินใครสักคนบอกว่า เสียใจกับสิ่งที่เกิดขึ้น
ข้าเสียใจด้วยเหลือเกิน ฝ่าบาท
ขอบใจ
เป็นทายาทหนึ่งเดียว ของราชาอีกครั้ง
มาดื่มให้กับอนาคตของเรากันเถอะ
เงียบหน่อย เจ้าชายจะพูดแล้ว
หุบปาก
- เจ้าชาย - พูดเลย พูดเลย
ก่อนจะเริ่มกัน ฝ่าบาท
ข้ามีเรื่องจำเป็นต้องรายงานท่าน
เมื่อคืน
เจ้าชายเดม่อนเหมาหอนางโลม แห่งหนึ่งบนถนนสายไหม
เพื่อปรนเปรอทหาร ในหน่วยพิทักษ์เมืองกับสหายคนอื่น ๆ
กษัตริย์กับสภาไม่ปลื้มที่ข้า มีตำแหน่งผู้สืบทอดบัลลังก์คนต่อไป
แต่ต่อให้ฝันและอธิษฐานแค่ไหน ข้าก็ไม่ใช่คนที่ใครจะแทนได้ง่าย ๆ
ทวยเทพประทานได้ ก็พรากไปได้เช่นกัน
- เขาดื่มให้กับเจ้าชายเบลอน... - แด่โอรสของกษัตริย์
เรียกขานเขาว่า...
ทายาทวันเดียว
ข้ายืนยันรายงาน กับพยานในเหตุการณ์สามคน
ทั้งหมดพูดตรงกันว่า คืนนั้นเป็นการเฉลิมฉลอง
ท่านถอดแบบผู้พิชิตมาเลย พี่ข้า
เจ้าพูดออกไปจริงหรือเปล่า
- ข้าไม่รู้ว่าท่านพูดเรื่องอะไร - เจ้าต้องเรียกข้าว่า "ฝ่าบาท"
ไม่อย่างนั้นข้าจะสั่งให้ ราชองครักษ์ตัดลิ้นทิ้งเสีย
"ทายาทวันเดียว" เจ้าพูดใช่ไหม
เราล้วนมีวิธีแสดงความเสียใจ แตกต่างกัน ฝ่าบาท
ครอบครัวของข้าพังทลายไปหยก ๆ
แต่แทนที่จะอยู่ เคียงข้างข้าหรือเรนีร่า
เจ้ากลับฉลองให้กับ ความรุ่งโรจน์ของตัวเอง
หัวเราะร่ากับนางโลม และพวกคนสอพลอ
นอกจากข้า เจ้าก็ไม่มีพันธมิตรในราชสำนักอีก
มีแต่ข้าที่คอยปกป้องเจ้า
ทุกสิ่งทุกอย่างที่ข้ามอบให้เจ้า เจ้ากลับหยามน้ำหน้าข้า
ท่านก็รังแต่จะหาทางผลักไสข้า
ไปหุบเขาบ้างล่ะ หน่วยพิทักษ์บ้างล่ะ ที่ไหนก็ได้ที่ไกลจากข้างกายท่าน
สิบปีที่เป็นกษัตริย์มา แต่ไม่มีแม้สักครั้ง
ที่ท่านจะขอให้ข้าเป็นหัตถ์ราชา
- ทำไมข้าต้องขอด้วย - เพราะข้าเป็นน้องชายท่าน
- และสายเลือดมังกรย่อมข้นกว่าน้ำ - แล้วทำไมถึงทำข้าเจ็บแสบนัก
ข้าเพียงแต่พูดความจริง ข้าดูออกว่า อ็อตโต้ ไฮทาวเวอร์เป็นยังไง
- หัตถ์ราชาผู้ซื่อสัตย์และภักดีน่ะหรือ - คนสารเลว
ลูกชายคนรองที่ไม่มีสิทธิ์ ได้อะไรทั้งนั้นถ้าไม่ฉกชิงมา
อ็อตโต้ ไฮทาวเวอร์เป็นคน มีเกียรติอย่างที่เจ้าไม่มีวันเป็นได้
- เขาไม่ปกป้องท่าน แต่ข้าจะทำ - จากอะไร
ตัวท่านเอง
ท่านอ่อนแอ วิเซริส
พวกสภาปลิงดูดเลือดนั่นก็รู้ พวกเขาหาประโยชน์จากท่านทั้งนั้น
ข้าตัดสินใจแต่งตั้งทายาทใหม่แล้ว
- ข้าไงทายาทของท่าน - ไม่ใช่อีกต่อไป
เจ้าจะต้องกลับไปหาท่านหญิง เมียเจ้าที่รูนสโตนทันที
และเจ้าต้องทำตาม โดยไม่มีข้อโต้แย้ง
ตามบัญชาของกษัตริย์
ฝ่าบาท
ท่านพ่อ
บาเลเรี่ยนเป็นสิ่งมีชีวิตตัวสุดท้าย
ที่ได้เห็นโอลด์วาลีเรีย ก่อนการล่มสลาย
ทั้งความยิ่งใหญ่และจุดอ่อนของมัน
เจ้าเห็นอะไรยามมองดูมังกร
อะไรกัน ท่านไม่พูดกับข้าสักคำ ตั้งแต่เผาศพท่านแม่
- ตอนนี้กลับส่งราชองครักษ์ไป... - ตอบพ่อมา
มันสำคัญ
เจ้าเห็นอะไร
- ข้ามองเห็นพวกเรา - ว่ามา
ใคร ๆ ก็บอกว่าทาร์แกเรี่ยน ใกล้ชิดกับทวยเทพมากกว่ามนุษย์
แต่ที่พูดเช่นนั้นก็เพราะมังกรของเรา
หากไร้มังกร เราก็ไม่ต่างจากคนทั่วไป
ความเชื่อที่ว่าเราควบคุมมังกรได้ เป็นเพียงเรื่องมายา
มังกรคืออำนาจ ที่มนุษย์ไม่ควรลองดีด้วย
อำนาจที่ทำให้วาลีเรียย่อยยับมาแล้ว
หากไม่สนใจ ประวัติศาสตร์ของตัวเอง
เราก็จะเจอเหตุการณ์ซ้ำรอยอีก
ทาร์แกเรี่ยนต้องตระหนักเอาไว้ หากจะเป็นราชา
หรือราชินี
พ่อเสียใจ เรนีร่า
ตั้งแต่เจ้าเกิดมา พ่อก็เสียเวลา หลายปี ปรารถนาจะมีลูกชาย
เจ้าคือสิ่งที่ดีที่สุดจากแม่เจ้า
พ่อเชื่อและแม่เจ้าก็คงเชื่อเช่นกัน ว่าเจ้าจะเป็นราชินีผู้ยิ่งใหญ่ได้
เดม่อนคือทายาทของท่าน
เดม่อนไม่ได้เกิดมาเพื่อสวมมงกุฎ
แต่พ่อเชื่อว่าเจ้าเกิดมาเพื่อสิ่งนี้
คอร์ลิสแห่งตระกูลเวลาเรี่ยน
ลอร์ดแห่งเกลียวคลื่น และเจ้าแห่งดริฟต์มาร์ก
ข้า คอร์ลิส เวลาเรี่ยน
ลอร์ดแห่งเกลียวคลื่น และเจ้าแห่งดริฟต์มาร์ก
ขอสัญญาว่าจะจงรักต่อกษัตริย์วิเซริส และเจ้าหญิงเรนีร่า ผู้เป็นรัชทายาท
ข้าปฏิญาณว่าจะภักดี...
และปกป้องพวกเขาจากศัตรูทั้งปวง อย่างซื่อสัตย์ไม่คิดคด
ข้าขอสาบาน ต่อทวยเทพทั้งเก่าและใหม่
นี่ไม่ใช่ตำแหน่งเล็กน้อย เรนีร่า
อานมังกรก็อย่างหนึ่ง
แต่บัลลังก์เหล็ก เป็นที่ที่อันตรายที่สุดในอาณาจักร
ข้า ลอร์ดโฮเบิร์ต ไฮทาวเวอร์
ประทีปแห่งแดนใต้ ผู้อารักขาซิทาเดล
และเสียงแห่งโอลด์ทาวน์
ขอสัญญาว่าจะจงรักต่อกษัตริย์วิเซริส และเจ้าหญิงเรนีร่า ผู้เป็นรัชทายาท
ข้าปฏิญาณว่าจะภักดีและ ปกป้องพวกเขาจากศัตรูทั้งปวง...
- คาแร็กซิส - อย่างซื่อสัตย์ไม่คิดคด
ข้าขอสาบาน ต่อทวยเทพทั้งเก่าและใหม่
ส่งมือมาสิ
ข้า บอร์มุนด์ บาราเธี่ยน ขอสัญญาว่าจะจงรัก...
มีอีกเรื่องที่พ่อต้องบอกเจ้า
มันอาจเข้าใจยากสักหน่อย แต่ขอให้เจ้าจงรับฟัง
ความเป็นมาของเรา
ว่ากันว่าเอก้อนทอดสายตาไปยังอ่าว แบล็กวอเทอร์จากฝั่งดราก้อนสโตน
เห็นดินแดนอุดมสมบูรณ์ พร้อมให้ยึดครอง
แต่ความทะเยอทะยาน หาใช่สิ่งเดียวที่ผลักดันให้เข้าพิชิต
แต่เป็นความฝัน
เช่นเดียวกับที่เดนิสหยั่งรู้ว่า วาลีเรียจะล่มสลาย
เอก้อนเองก็หยั่งรู้ จุดจบของโลกมนุษย์
มันจะเริ่มจากฤดูหนาวอันโหดร้าย ที่พัดจากแดนเหนืออันไกลโพ้น
ข้า ริกคอน สตาร์ก ลอร์ดแห่ง วินเทอร์เฟลและผู้พิทักษ์แดนเหนือ
เอก้อนมองเห็นความมืดมนอนธการ พัดมากับกระแสลม
อะไรก็ตามที่สถิตอยู่ภายใน จะทำลายล้างโลกสรรพสัตว์
เมื่อฤดูหนาวครั้งใหญ่มาถึง เรนีร่า
ทั้งเวสเทอรอสจะต้องลุกขึ้นสู้
หากอยากให้โลกมนุษย์รอดไปได้
ทาร์แกเรี่ยนจะต้อง ขึ้นครองบัลลังก์เหล็ก
ราชาหรือราชินี
ที่แกร่งพอจะผนึกดินแดน เพื่อต่อกรกับความมืดมิดหนาวเหน็บ
เอก้อนเรียกนิมิตนี้ว่า "ลำนำน้ำแข็งและเปลวไฟ"
ความลับนี้
ถ่ายทอดจากกษัตริย์สู่ทายาท ตั้งแต่ยุคสมัยของเอก้อน
เจ้าจงสัญญากับพ่อ ว่าจะเก็บรักษาและปกป้องมันไว้
สัญญากับพ่อสิ เรนีร่า
สัญญากับพ่อ
ข้า วิเซริส ทาร์แกเรี่ยน ลำดับที่หนึ่ง...
กษัตริย์แห่งชาวแอนดัล ชาวรอยนาร์ และปฐมบุรุษ
ลอร์ดแห่งเจ็ดอาณาจักร และผู้ปกป้องดินแดน
ขอแต่งตั้งเรนีร่า ทาร์แกเรี่ยน
เป็นเจ้าหญิงแห่งดราก้อนสโตน
รัชทายาทสืบทอดบัลลังก์เหล็ก